Վերջինիս խօսքով՝ սա դեռ ամէնը չէ. առաջիկայում նախատեսւում է վաւերագրական ֆիլմ նկարել Փարաջանովի «Նռան գոյնը» ֆիլմից դուրս մնացած կադրերով: Միրզախանեանը տեղեկացրեց, որ 103 տուփ ժապաւէն կայ, որը չի օգտագործւել ֆիլմում. իւրաքանչիւր ժապաւէն 10 րոպէ տեւողութեամբ է: «Ճիշտ է, կան ժապաւէններ, որ ամբողջութեամբ օգտագործւած չեն, սակայն բաւական մեծ ծաւալի կադրեր ունենք մեր ձեռքի տակ: Նախատեսում ենք նաեւ հարցազրոյց անել «Նռան գոյնի» այն հերոսների հետ, ովքեր այժմ ողջ են: Բըրդը սեպտեմբերին Հայաստան կը գայ եւ միասին կորոշենք ֆիլմի նկարահանման հետ կապւած մանրամասները: Ֆիլմի երաժշտութիւնը կը գրի Տիգրան Մանսուրեանը: «Նռան գոյնի» չօգտոգործւած կադրերը պետական արխիւում են պահւում»,- ասաց Միրզախանեանը: